da da da da de en en fi da da en da da da da da da sv sv id fi da da de en da de en da da en da nb da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Børne- og Undervisningsministeriets forvaltning af AUB-ordningen | Rigsrevisionen
Sådan laver vi større undersøgelser
Formålet med undersøgelsen er at vurdere, om Børne- og Undervisningsministeriet har forvaltet AUB-ordningen tilfredsstillende i perioden 2009-2018. Rigsrevisionen besvarer følgende spørgsmål i beretningen:
Har Børne- og Undervisningsministeriet sikret, at der er balance mellem indtægter og udgifter i AUB-ordningen?
Har Børne- og Undervisningsministeriet fulgt op på, om AUB-ordningen har opfyldt formålet om at medvirke til at skaffe det fornødne antal praktikpladser?
Rigsrevisionen vurderer, at Børne- og Undervisningsministeriet ikke har forvaltet AUB-ordningen tilfredsstillende. Konsekvensen er, at der ophobes en større og større egenkapital i Arbejdsgivernes Uddannelsesbidrag, som er baseret på indbetalingerne fra de private og offentlige arbejdsgivere. Arbejdsgivernes Uddannelsesbidrag forventer, at årets resultat i 2019 bliver 1,5 mia. kr., og at egenkapitalen ved udgangen af 2019 vil udgøre 4,6 mia. kr.
Rigsrevisionen har igangsat undersøgelsen i december 2019 på baggrund af en anmodning fra Statsrevisorerne.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 17. april 2020 behandlede Statsrevisorerne
Beretning nr. 13/2019 om Børne- og Undervisningsministeriets forvaltning af AUB-ordningen
Statsrevisorerne afgav beretningen til Folketinget med følgende bemærkning:
"Statsrevisorerne har anmodet om denne undersøgelse af, hvordan Børne- og Undervisningsministeriet har forvaltet Arbejdsgivernes Uddannelsesbidrag (AUB-ordningen) i perioden 2009-2018.
Børne- og Undervisningsministeriet har det overordnede ansvar for at forvalte AUB-ordningen og lovgivningen herom. AUB-ordningen administreres af Arbejdsgivernes Uddannelsesbidrag, som er en selvejende institution. Private og offentlige arbejdsgivere indbetaler bidrag til ordningen, som finansierer en række refusions- og tilskudsordninger på erhvervsuddannelsesområdet. Formålet er at skaffe flere praktikpladser til elever, der tager en erhvervsuddannelse, ved at øge virksomhedernes incitament til at ansætte elever. AUB-ordningen bygger på et hvile i sig selv-princip, hvor indtægter og udgifter så vidt muligt skal balancere, og likvide midler ikke skal opsamles.
Arbejdsgivernes Uddannelsesbidrag forventer, at årets resultat i 2019 bliver 1,5 mia. kr., og at egenkapitalen ved udgangen af 2019 vil udgøre 4,6 mia. kr. Egenkapitalen forventes at fortsætte med at vokse i de kommende år.
Statsrevisorerne finder, at Børne- og Undervisningsministeriets forvaltning af AUB-ordningen har været utilfredsstillende, fordi ministeriet siden 2016 har været bekendt med den nuværende ubalance, hvor indtægterne systematisk overstiger udgifterne, men ikke har håndteret den. I strid med lovgivers intentioner er der således i dag opsamlet en relativ stor egenkapital, som forventes at udgøre 4,6 mia. kr. ved udgangen af 2019,
Statsrevisorerne finder det endvidere utilfredsstillende, at Børne- og Undervisningsministeriet ikke har fulgt op på, om AUB-ordningen har opfyldt formålet om at medvirke til at skaffe det fornødne antal praktikpladser.
At Børne- og Undervisningsministeriet ikke har taget initiativ til at regulere arbejdsgivernes AUB-bidragssats. Dette på trods af, at ministeriet siden 2016 har haft viden om dels ubalancen mellem indtægter og udgifter i AUB-ordningen, dels at en af de væsentligste forudsætninger for den nuværende AUB-bidragssats ikke er realiseret, nemlig forudsætningen om, at væsentligt flere søger ind på en erhvervsuddannelse direkte efter grundskolen.
At Børne- og Undervisningsministeriet i perioden 2009-2019 ikke har gennemført en evaluering af, om AUB-ordningen lever op til lovens formål om, at den skal medvirke til at skaffe det fornødne antal praktikpladser.
Statsrevisorerne anerkender, at det er vanskeligt at isolere effekterne af enkelte initiativer, da eksterne faktorer har stor betydning for skabelsen af praktikpladser."
Børne- og undervisningsministerens redegørelse af 30. juli 2020 (PDF)
Rigsrevisionens notat af 26. august 2020
Rigsrevisionen følger i dette notat op på beretning nr. 13/2019 om Børne- og Undervisningsministeriets forvaltning af AUB-ordningen.
Notatet er baseret på en redegørelse fra børne- og undervisningsministeren og handler om de initiativer, som ministeren har iværksat og vil iværksætte som følge af beretningen.
Rigsrevisionen vil fortsat følge Børne- og Undervisningsministeriets arbejde med at følge op på, om tiltagene medvirker til at skaffe det fornødne antal praktikpladser. Rigsrevisionen vil i 2022 orientere Statsrevisorerne om ministeriets initiativer i tilknytning hertil.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere